
Grozījumi Apcietinājumā turēšanas kārtības likumā
Izdarīt Apcietinājumā turēšanas kārtības likumā (Latvijas Republikas Saeimas un Ministru Kabineta Ziņotājs, 2006, 15. nr.; 2009, 2., 14. nr.; Latvijas Vēstnesis, 2011, 117., 204. nr.; 2013, 188. nr.; 2014, 257. nr.; 2015, 124. nr.; 2016, 52., 91. nr.; 2017, 253. nr.; 2020, 110A. nr.; 2022, 128. nr.) šādu grozījumu:
1. Papildināt visā likuma tekstā pēc vārda "laulātais" (attiecīgā locījumā) ar vārdu "partneris" (attiecīgā locījumā).
2. Izteikt 2.1 panta nosaukumu un tekstu šādā redakcijā:
"2.1 pants. Pagaidu un izdošanas apcietinājuma izpildes pamats
(1) Izdodamās personas pagaidu apcietinājuma izpildes pamats ir izmeklēšanas tiesneša lēmums par pagaidu apcietinājuma piemērošanu.
(2) Izdodamās personas izdošanas apcietinājuma izpildes pamats ir izmeklēšanas tiesneša lēmums par izdošanas apcietinājuma piemērošanu."
3. Izteikt 3. panta otro daļu šādā redakcijā:
"(2) Šā likuma normas piemēro arī personai, kura ievietota izmeklēšanas cietumā un:
1) kurai piemērots pagaidu apcietinājums;
2) kurai piemērots izdošanas apcietinājums."
4. 5.2 pantā:
izteikt pirmās daļas otro teikumu šādā redakcijā:
"Uz aploksnes norāda procesa virzītāju, no kura saņemts dokuments, tā apcietinātā, kuram dokuments izsniedzams, vārdu un uzvārdu, dzimšanas gadu, dokumenta nosaukumu vai numuru un nodod aploksni izmeklēšanas cietuma amatpersonai izsniegšanai apcietinātajam.";
papildināt pirmās daļas trešo teikumu aiz esošā teksta ar vārdiem "ja procesa virzītājs to ir lūdzis".
5. Papildināt likumu ar 5.3 pantu šādā redakcijā:
"5.3 Informācijas izsniegšanas ierobežojumi
(1) Apcietinātajam neizsniedz ieslodzījuma izpildes laikā radītu dokumentu, viņu ar to neiepazīstina un nenorāda šādas neiepazīstināšanas iemeslus, ja dokuments satur:
1) informāciju par ieslodzīto, kurš ir palīdzējis atklāt citas personas izdarītu noziegumu un kuram tiesa ir samazinājusi spriedumā noteikto sodu;
2) informāciju par ieslodzīto, kurš ir bijis tiesnesis, tiesu sistēmai piederīga persona, izmeklēšanas iestādes, kriminālsodu izpildes iestādes, operatīvo darbību veicošas valsts institūcijas, pašvaldības policijas vai citas ar valsts un sabiedrības drošības nodrošināšanu saistītas valsts institūcijas nodarbinātais, viņa laulātais, partneris vai pirmās pakāpes radinieks;
3) informāciju par citu ieslodzīto šķirtas turēšanas iemesliem;
4) informāciju, kuras nonākšana pie apcietinātā vai citas personas var apdraudēt drošību ieslodzījuma vietā vai radīt viņa vai citu personu drošības, veselības vai dzīvības apdraudējumu;
5) informāciju par iestāžu preventīvo darbību jauna noziedzīga nodarījuma, soda izciešanas režīma vai izmeklēšanas cietuma iekšējās kārtības noteikumu pārkāpuma novēršanai.

(2) Citu šā panta pirmajā daļā neminētu ieslodzījuma izpildes laikā sagatavotu dokumentu apcietinātajam izsniedz tad, ja to paredz šis likums vai citi normatīvie akti, vai pēc apcietinātā pieprasījuma.

(3) Uz šā panta pirmajā daļā minēto dokumentu izsniegšanu neattiecas Informācijas atklātības likuma nosacījumi."
 
6. Izslēgt 6. panta pirmās daļas 5. punktu.
 
7. Papildināt 7. pantu ar otro daļu šādā redakcijā:
"(2) Lai nodrošinātu bērna labāko interešu ievērošanu un sekmētu krīzes situācijas pārvarēšanu ģimenē, izmeklēšanas cietuma administrācija ne vēlāk kā trīs darbdienu laikā pēc apcietinātā ievietošanas izmeklēšanas cietumā nosūta paziņojumu par nepilngadīgā apcietinātā atrašanos izmeklēšanas cietumā nepilngadīgā likumiskajam pārstāvim, kā arī bāriņtiesai un pašvaldības sociālajam dienestam atbilstoši nepilngadīgā dzīvesvietai. Paziņojumā norāda nepilngadīgā apcietinātā vārdu, uzvārdu, personas kodu, izmeklēšanas cietuma nosaukumu un datumu, no kura nepilngadīgais ievietots izmeklēšanas cietumā."
 
8. 13. pantā:
izslēgt pirmās daļas 10. punktu;
papildināt ar 2.1, 2.2 un 2.3 daļu šādā redakcijā:
(21) Saņemot izmeklēšanas cietuma priekšnieka atļauju, apcietinātais var glabāt un dienas kārtībā noteiktajā laikā lietot šādu personisko sadzīves tehniku:
1) televizoru bez papildu funkcijām;
2) televizoram pievienojamu videospēļu iekārtu, kura nerada neatļautas saziņas risku;
3) radiouztvērēju bez papildu funkcijām;
4) ledusskapi;
5) elektrisko tējkannu;
6) elektrisko pagarinātāju;
7) mazās austiņas ar vadu bez papildu funkcijām;
8) elektrisko bārdas skujamo aparātu;
9) elektrisko matu griežamo mašīnu;
10) elektrisko galda ventilatoru bez papildu funkcijām;
11) sievietes: matu ieveidošanas ierīces.

(22) Šī panta 2.1 daļā minētās sadzīves tehnikas daudzumu, tehniskos parametrus (piemēram, izmēru, kontaktligzdu skaitu), funkcionalitāti, izmantošanas sezonalitāti, laiku un kārtību nosaka Ieslodzījuma vietu pārvaldes priekšnieks ar rīkojumu. Kopējais individuālajā lietošanā izmantojamās sadzīves tehnikas svars nedrīkst pārsniegt 30 kilogramus;

(23) Par izmeklēšanas cietuma priekšnieka lēmumu attiecībā uz personisko sadzīves tehniku var iesniegt sūdzību Ieslodzījuma vietu pārvaldes priekšniekam. Ieslodzījuma vietu pārvaldes priekšnieka lēmums nav pārsūdzams.
papildināt ar septīto un astoto daļu šādā redakcijā:
"(7) Pamatojoties uz apcietinātā iesniegumu, ar izmeklēšanas cietuma priekšnieka atļauju satikšanos ar radinieku, laulāto vai partneri var aizstāt ar videosaziņu izmeklēšanas cietuma pārstāvja klātbūtnē uz laiku līdz 15 minūtēm.
(8) Apcietinātajam, kuram nodibināta aizgādnība, papildus šajā likumā minētajam ir tiesības uz vienu satikšanos mēnesī vai tiesības uz videosaziņu ar aizgādni izmeklēšanas cietuma pārstāvja klātbūtnē vienu reizi mēnesī uz laiku līdz 15 minūtēm. Izmeklēšanas cietuma priekšnieks, ņemot vērā apcietinātā norādīto vēlamo saziņas veidu, kā arī izmeklēšanas cietuma materiāltehnisko nodrošinājumu, nosaka saziņas ar aizgādni veidu."
9. 13.1 pantā:
 aizstāt sestajā daļā vārdus "drošības apsvērumu dēļ" ar vārdiem "lai novērstu ieslodzījuma vietas, sabiedrības drošības vai citu personu tiesību apdraudējumu";
izslēgt sestajā daļā vārdus "vai fiziska norobežojuma apstākļos";
aizstāt septītajā daļā vārdu "izpildi" ar vārdu "darbību".
10. Izteikt 13.2 panta otrās daļas otro teikumu šādā redakcijā:
"Izmeklēšanas cietuma priekšnieka norīkota amatpersona vai darbinieks ne vēlāk kā nākamajā darbdienā pārbauda šā panta pirmajā daļā minētās ziņas Fizisko personu reģistrā."
11. Papildināt likumu ar 13.4 pantu šādā redakcijā:
"13.4 pants. Apmeklējuma vai satikšanās norise fiziska norobežojuma apstākļos
(1) Lai novērstu likumpārkāpumu izdarīšanu, novērstu bēgšanas mēģinājumu, neatļautu priekšmetu vai vielu nodošanu apcietinātajam un citas darbības, kas var apdraudēt drošību vai kārtību izmeklēšanas cietumā, citu personu drošību vai sabiedrības drošību, pirmajos sešos mēnešos pēc apcietinātā ievietošanas izmeklēšanas cietumā šajā likumā noteiktās personas apcietināto apmeklē un satikšanās notiek fiziska norobežojuma apstākļos.

(2) Pēc šā panta pirmajā daļā minētā termiņa notecēšanas izmeklēšanas cietuma priekšnieks pieņem lēmumu par apcietinātā apmeklējuma vai satikšanās norisi fiziska norobežojuma apstākļos tikai tad, ja:
1) veicot apmeklētāja pārmeklēšanu, viņa  mantu un apģērba pārbaudi pirms vai pēc apmeklējuma vai satikšanās ar konkrētu apcietināto, tiek atrasti  izmeklēšanas cietumā neatļauti priekšmeti vai vielas;
2) veicot apcietinātā pārmeklēšanu, viņa mantu un apģērba pārbaudi pirms vai pēc apmeklējuma vai satikšanās pie apcietinātā tiek atrasti izmeklēšanas cietumā neatļauti priekšmeti vai vielas;
3)  apmeklējuma vai satikšanās laikā tiek konstatēts izmeklēšanas cietumā neatļautu priekšmetu vai vielu nodošanas mēģinājums;
4) pēc apmeklējuma vai satikšanās apcietinātajam konstatē alkohola, narkotisko vai citu apreibinošo vielu ietekmi vai reibumu.

(3) Šā panta otrajā daļā minētajos gadījumos izmeklēšanas cietuma priekšnieks pieņem vienu no šādiem lēmumiem:
1)  apmeklējumu vai satikšanos norisi fiziska norobežojuma apstākļos uz noteiktu laiku, kas nav ilgāks par diviem mēnešiem;
2) apcietinātā apmeklējumu vai satikšanos norisi fiziskā norobežojuma apstākļos ar noteiktu personu uz noteiktu laiku, kas nav ilgāks par diviem mēnešiem.

(4) Lai novērstu apdraudējumu izmeklēšanas cietuma amatpersonām un darbiniekiem, personām, kas ieradušās izmeklēšanas cietumā profesionālo pienākumu pildīšanai, vai citām personām, izmeklēšanas cietuma priekšnieks var pieņemt lēmumu par apcietinātā apmeklējuma vai satikšanās norisi fiziska norobežojuma apstākļos, ja to lūdz apmeklētājs vai ir saņemta informācija par iespējamu personas drošības apdraudējumu.

(5) Izlemjot jautājumu par šī panta otrajā vai ceturtajā daļā minētā apmeklējuma vai satikšanās norisi fiziska norobežojuma apstākļos, izmeklēšanas cietuma priekšnieks ņem vērā:
1) apcietinātā iepriekš veiktos uzbrukumus, to mēģinājumus vai izteiktos draudus ieslodzījuma vietas amatpersonām, darbiniekiem vai citām personām;
2) tādu apcietinātā uzvedību, kas var apdraudēt savu vai citu personu drošību vai veselību;
3) likumpārkāpuma izdarīšanas risku;
4) informāciju par apcietinātā bēgšanu vai bēgšanas mēģinājumiem;
5) apcietinātā pieļautos pārkāpumus, kas saistīti ar vardarbību vai vardarbības piedraudējumu vai izmeklēšanas cietumā neatļautu priekšmetu vai vielu lietošanu, nodošanu, glabāšanu, izplatīšanu.

(6) Šajā pantā minētos izmeklēšanas cietuma priekšnieka lēmumus var apstrīdēt un pārsūdzēt šā likuma 13.1 panta septītajā daļā noteiktajā kārtībā. Sūdzības iesniegšana neaptur lēmuma darbību."
12. 14. pantā:
papildināt ar 12. punktu šādā redakcijā:
"12) segt izdevumus par medicīnisko pārbaudi alkohola, narkotisko vai citu apreibinošo vielu ietekmes konstatēšanai, ja tajā konstatēta alkohola, narkotisko vai citu apreibinošo vielu ietekme";
papildināt  ar otro daļu šādā redakcijā:
"(2) Ja apcietinātajam medicīniskajā pārbaudē alkohola, narkotisko vai citu apreibinošo vielu ietekmes noteikšanai konstatēta alkohola, narkotisko vai citu apreibinošu vielu ietekme, izmeklēšanas cietuma priekšnieks pieņem lēmumu par pienākuma uzlikšanu apcietinātajam segt minētās medicīniskās pārbaudes izdevumus. Minētais lēmums ir apstrīdams Ieslodzījuma vietu pārvaldes priekšniekam. Ieslodzījuma vietu pārvaldes priekšnieka lēmums pārsūdzams Administratīvā procesa likumā noteiktajā kārtībā."
13. Papildināt 15. panta ceturto daļu pēc vārda "iestādi" ar vārdiem "Ieslodzījuma vietu pārvaldi".
14. Aizstāt 16. pantā vārdu "trim" ar vārdu "četriem".
15. 18. pantā:
papildināt ar 1.1 daļu šādā redakcijā:
"(11) Izmeklēšanas cietums sedz izdevumus par nepilngadīgā apcietinātā telefonsarunām.";
aizstāt ceturtajā daļā vārdu "eksāmenu" ar vārdiem "valsts pārbaudījumu".
16. 20.pantā:
aizstāt pirmajā un ceturtajā daļā vārdus "Ieslodzījuma vietu pārvaldes ieslodzījuma vietām Valsts kasē atvērtajā kontā" ar vārdiem "Ieslodzījuma vietu pārvaldes Valsts kasē atvērtajā deponēto līdzekļu kontā";
izteikt ceturtās daļas trešo teikumu šādā redakcijā:
"Citā valūtā saņemto naudu nodod izmeklēšanas cietumam glabāšanā."
papildināt ar septīto daļu šādā redakcijā:
"(7) Pamatojoties uz mirušā apcietinātā mantinieka iesniegumu un uzrādot mantojuma apliecību, mirušā apcietinātā personiskās naudas uzskaites kartē esošos naudas līdzekļus pārskaita uz minētā mantinieka kontu, kas atvērts pie maksājumu pakalpojumu sniedzēja."
17. Papildināt 22.1 panta sestās daļas otro teikumu pēc vārda "pastaigu" ar vārdiem " tiesības uz videosaziņu ".
18. Aizstāt 22.4 panta trešās daļas 4. punktā vārdus "televizoru un radiouztvērēju (bez balss ieraksta iespējām)" ar vārdiem "sadzīves tehniku".
19. 23.pantā:
aizstāt vārdus "profesionālās un interešu" ar vārdiem "un profesionālās";
papildināt ar otro daļu šādā redakcijā:
"(2) Ministru kabinets nosaka apcietināto sociālās rehabilitācijas īstenošanas kārtību."
20. Izteikt 24. pantu šādā redakcijā:
"24. pants. Apcietināto izglītība
(1) Izmeklēšanas cietuma administrācija pēc iespējas nodrošina, lai apcietinātie apgūst vispārējo vai profesionālo izglītību.
(2) Izmeklēšanas cietumā sociālās rehabilitācijas ietvaros var organizēt apcietināto profesionālo tālākizglītību un profesionālo pilnveidi."
21. 25. pantā:
izteikt pirmo daļu šādā redakcijā:
"(1) Sociālās rehabilitācijas ietvaros apcietināto var iesaistīt izglītojošos pasākumos."
izslēgt otro daļu.
22. Papildināt 26. pantu ar 4.1 daļu šādā redakcijā:
"(41) Apcietināto aizliegts nodarbināt:
1) darbos, kas saistīti ar videotehniku, datortehniku vai sakaru tehniku ieslodzījuma vietā (izņemot gadījumu, kad tiek izgatavotas atsevišķas šo iekārtu detaļas);
2) amatos, kas saistīti ar finanšu līdzekļu izmantošanu vai materiālo atbildību;
3) amatos, kuros apcietinātā pakļautībā būtu izmeklēšanas cietuma personāls vai citi ieslodzītie;
4) darbos, kas veicami interneta vidē;
5) naktsmieram paredzētajā laikā, izņemot gadījumu, kad tas ir saistīts ar izmeklēšanas cietumam vai komersantam ieslodzījuma vietā tehnoloģiski nepieciešamo funkciju veikšanu;
6) darbos, kuros var būt pieejami citas personas dati."
23. 28. pantā:
papildināt otro un piekto daļu pēc vārdiem "sabiedrības drošību" ar vārdiem "krimināltiesisko attiecību taisnīgu noregulējumu";
papildināt sesto daļu pēc vārda "uzrāda" ar vārdu "derīgu".
24. 30. pantā:
aizstāt pirmās daļas 1.1 punktā vārdus "atņemt personīgo televizoru vai radiouztvērēju (bez balss ieraksta iespējām)" ar vārdiem "aizliegt izmantot personisko sadzīves tehniku";
izslēgt ceturto daļu.
25. Papildināt 32. pantu ar 1.1 daļu šādā redakcijā:
"(11) Apcietinātajam par rupju vai sistemātisku izmeklēšanas cietumu iekšējās kārtības noteikumu pārkāpšanu var piemērot atkārtotu ievietošanu soda izolatorā, par kuras sākumu uzskatāma iepriekšējā soda izciešanas pēdējā diena. Secīgas atkārtotas ievietošanas soda izolatorā ilgums pilngadīgajiem apcietinātajiem nedrīkst pārsniegt 14 diennaktis, savukārt nepilngadīgajiem apcietinātajiem — trīs diennaktis."
 
26. 34. pantā:
papildināt otro daļu ar 7. punktu šādā redakcijā:
"7) saņemt sūtījumus un pienesumus."
papildināt ar 2.1 daļu šādā redakcijā:
"(21) Šā panta otrajā daļā noteiktie saziņas aizliegumi neattiecas uz saziņu ar aizstāvi."
papildināt trešo daļu pēc vārda "laulāto" ar vārdiem "un nodrošina uzsāktās izglītības apguvi".
27. 35. pantā:
izteikt 3. punktu šādā redakcijā:
3) vardarbība pret citu ieslodzīto;
papildināt ar 3.1 punktu šādā redakcijā:
31) citu ieslodzīto diskriminācija;
papildināt ar 9. un 10. punktu šādā redakcijā:
"9) ieslodzīto grupējumu organizēšana vai piedalīšanās tajos, lai pretotos cietuma administrācijas likumīgai rīcībai, pakļautu sev vai ietekmētu citus ieslodzītos;
10) citu ieslodzīto kūdīšana uz pārkāpumiem."
28. Izslēgt 40. panta otrās daļas otro teikumu.
29. Papildināt likumu ar 40.1 pantu šādā redakcijā:
"40.1 pants. Informācijas nosūtīšana Nacionālajam veselības dienestam
(1) Lai bloķētu apcietinātā reģistrāciju ģimenes ārsta pacientu sarakstā pēc ievietošanas izmeklēšanas cietumā, kā arī lai atceltu bloķēto reģistrāciju pēc apcietinātā atbrīvošanas no izmeklēšanas cietuma, Ieslodzījuma vietu pārvalde nosūta informāciju Nacionālajam veselības dienestam.
(2) Šā panta pirmajā daļā minētajā informācijā norāda apcietinātā personas kodu, datumu, kad apcietinātais ievietots izmeklēšanas cietumā un atbrīvots no tā, un nosūta to piecu darbdienu laikā no dienas, kad apcietinātais ievietots izmeklēšanas cietumā vai atbrīvots no tā."
30. Papildināt 41. pantu ar jaunu pirmo daļu šādā redakcijā:
"(1) Lai nodrošinātu bērna labākās intereses un sekmētu krīzes situācijas pārvarēšanu ģimenē, izmeklēšanas cietuma administrācija informē likumisko pārstāvi, kā arī bāriņtiesu un pašvaldības sociālo dienestu atbilstoši nepilngadīgā dzīvesvietai par nepilngadīga apcietinātā atbrīvošanu no izmeklēšanas cietuma. Informācijā norāda nepilngadīgā apcietinātā vārdu, uzvārdu un personas kodu un atbrīvošanas datumu."
31. Papildināt pārejas noteikumus ar 7. punktu šādā redakcijā:
"7. Ministru kabinets līdz 2026. gada 1. decembrim izdod šā likuma 23. panta otrajā daļā minētos noteikumus."

